Illa de Onza

A Illa de Onza, ou Onceta, é unha illa galega do arquipélago das Illas Ons, que está a 600 metros ao sur da Illa de Ons. Esta illa pontevedresa pertence a Bueu e forma parte do parque nacional das Illas Atlánticas de Galiza.

É unha illa de 32 hectáreas con forma rectangular, e cun perfil relativamente alto (o seu cumio acada os 84 metros de altura). As súas costas son escarpadas, se ben conta con dúas pequenas praias ao norte (praia das Moscas) e ao sur (Porto do Sol), case inaccesibles por estaren baixo fortes cantís e arrodeadas de escollos. Está cuberta de vexetación arbustiva e, sobre todo na súa parte occidental, é un importante lugar de aniñamento de aves mariñas. Pese ao seu tamaño carece de árbores e non conta con ningunha construción agás un barracón construído polos militares. 

 Galería de imaxes 

 Véxase tamén 
 Outros artigos 
 Illas Ons
 Illa de Ons
 Parque nacional das Illas Atlánticas

 Ligazóns externas 
 As illas Ons na páxina da Rede de Parques Nacionais do Ministerio de Medio Ambiente. 

Categoría:Illas Ons
Categoría:Bueu
Categoría:Parque Nacional das Illas Atlánticas